શીર્ષક: ઇરફાન ખાન : જેમાં અભિનેતાનો જીવ ગયો એ ન્યૂરોઍન્ડોક્રાઇન કૅન્સર શું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
લગભગ બે વર્ષ પહેલા તેમને એક દુર્લભ બીમારી થઈ હતી. આ બીમારી વિશે તેમણે ટ્વિટર પર માહિતી આપી હતી. 

પાંચ માર્ચ 2018એ તેમણે ટ્વીટ કરીને કહ્યું હતું કે તેઓ એક ખતરનાક બીમારીથી પીડાઈ રહ્યા છે. 

તેમના આ ટ્વીટ પછી લોકોમાં તેમની બીમારી વિશે અટકળો ચાલી રહી હતી. 

થોડા દિવસ પછી તેમણે એક અન્ય ટ્વીટ કરીને કહ્યું કે તેમને ન્યૂરોઍન્ડોક્રાઇન ટ્યુમર છે. 

બીમારી વિશે ઇરફાને શું કહ્યું હતું 

ટ્વીટમાં તેમણે જણાવ્યું હતું, "જીવનમાં અણધાર્યા ફેરફાર તમને ઘણું શીખવે છે. છેલ્લા દિવસોમાં મને આ જ સમજવા મળ્યું છે. જાણવા મળ્યું છે કે મને ન્યૂરોઍન્ડોક્રાઇન ટ્યુમર થઈ ગયું છે. આને સ્વીકાર કરવું મુશ્કેલ છે. પરંતુ મારી આસપાસના લોકોના પ્રેમ અને દુઆઓથી મને શક્તિ મળી છે. આશા પણ બંધાઈ છે. હાલ બીમારીની સારવાર માટે મારે દેશથી દૂર જવું પડશે. પરંતુ હું ઇચ્છું છું કે તમે મને સંદેશ મોકલતા રહો."

પોતાની બીમારી વિશે ઇરફાન ખાને લખ્યું, "ન્યૂરો સાંભળીને લોકોને લાગે તે કે આ સમસ્યા જરૂર મસ્તિષ્ક સાથે જોડાયેલી હશે પરંતુ આવું નથી. આ વિશે વધારે જાણવા માટે તમે ગૂગલ કરી શકો છો. જે લોકોએ મારા શબ્દોની પ્રતિક્ષા કરી કે હું મારી બીમારી વિશે કંઈક કહું તેમના માટે હું કેટલીક અન્ય કહાણીઓ લઈને પાછો આવીશ."

ટ્યુમરમાં શું થાય છે?

ઇરફાન ખાનને ન્યૂરોઍન્ડોક્રાઇન ટ્યુમર થયું હતું, અને સારવાર માટે લંડન ગયા હતા.

એનએચએસ ડૉટ યુકે મુજબ ન્યૂરોઍન્ડોક્રાઇન ટ્યુમર એક દુર્લભ પ્રકારનું ટ્યુમર છે જે શરીરના અલગ અલગ અંગોમાં વિકસી શકે છે. 

શરૂઆતમાં તેની અસર સૌ પ્રથમ બ્લડ સેલ્સ પર થાય છે જે લોહીમાં હૉર્મોન્સ છોડે છે. આ બીમારી ક્યારેક બહુ ધીમે વધે છે પરંતુ દરેક દર્દીમાં અલગ અલગ અસર જોવા મળે છે.

લક્ષણ શું છે?

દર્દીના શરીરના કયા ભાગમાં ટ્યુમર થયું છે તેનાથી લક્ષણ નક્કી થાય છે. 

જેમકે, પેટમાં ટ્યૂમર થયું હોય તો સતત અપચની ફરિયાદ રહે છે. આ ફેફસાંમાં થાય તો સતત કફ બન્યા કરે છે. 

આ બીમારીમાં દર્દીનું બ્લડ પ્રેશર અને શુગર લેવલ વધ્યા-ઘટ્યા કરે છે. 

કારણ અને સારવાર શું?

નિષ્ણાતો હજી આ બીમારીના કારણને લઈને ચોક્કસ તારણ નથી કાઢી શક્યા. 

ન્યૂરોઍન્ડોક્રાઇન ટ્યુમર થવાના અનેક કારણ હોઈ શકે છે. પરંતુ આ આનુવાંશિક ( જિનેટિક) રૂપે થઈ શકે છે. માનવામાં આવે છે કે પરિવારમાં જો આ રોગ પહેલા કોઈને થયો હોય તો આગળ પરિવારજનોને આ બીમારી થઈ શકે છે. 

અનેક વખત બ્લડ ટેસ્ટ, સ્કૅન અને બાયોપ્સી કરીને પછી બીમારીની જાણ...